section_heading: Radne skupine
paragraph_text: Unutar komiteta djeluje 21 radna skupina - za slikarstvo, za metal, za staklo i keramiku, za kožu i srodne materijale, za fotografiju, za drvo, namještaj i lak, za skulpturu, polikromiju i arhitektonske dekoracije, za tekstil, za moderne materijale i konzervaciju suvremene umjetnosti, za mokre arheološke nalaze organskog porijekla, za etnografske zbirke, za prirodoslovne zbirke, za edukaciju i usavršavanje, za dokumentaciju, za pravna pitanja, za preventivnu konzervaciju, za znanstvena istraživanja, za teoriju i povijest konzervacije, za izučavanje povijesnih izvora i tehnologija. Tim putem komitet za konzerviranje restauriranje Međunarodnog muzejskog savjeta pruža konzervatorima restauratorima, kustosima i znanstvenicima, te drugim profesionalcima prilike da zajednički surađuju, proučavaju i promoviraju konzerviranje restauriranje i analizu kulturno povijesno značajnih umjetničkih djela.Članovi imaju pravo učestvovati u međunarodnim susretima, kao i drugim aktivnostima komiteta.